**REPUBLIKA HRVATSKA**

**ISTARSKA ŽUPANIJA**

**OSNOVNA ŠKOLA „VAZMOSLAV GRŽALJA“**

**II. ISTARSKE BRIGADE 18, BUZET**

**OIB: 88886840492**

KLASA: 112-02/24-01/14

URBROJ: 2163-46-01-24-2

Buzet, 26. kolovoza 2024. godine

Sukladno odredbama Pravilnika o pomoćnicima u nastavi i stručno komunikacijskim posrednicima („NN“ broj 85/2024) te odredbama Statuta Osnovne škole „Vazmoslav Gržalja“, ravnateljica raspisuje

**NATJEČAJ**

za obavljanje poslova pomoćnika u nastavi za učenike s teškoćama u razvoju

Radno mjesto: **POMOĆNIK/POMOĆNICA U NASTAVI**

Broj traženih osoba**: 7**

* Mjesto rada: Osnovna škola „Vazmoslav Gržalja“

|  |  |  |  |  |
| --- | --- | --- | --- | --- |
| **R.br.** | **Naziv škole i sjedište** | **Razred 2024./2025.** | **PUN/SKP** | **Sati tjedno** |
|  | Osnovna škola „Vazmoslav Gržalja“, II. istarske brigade 18, 52420 Buzet | 4. | PUN | 17 |
|  | Osnovna škola „Vazmoslav Gržalja“, II. istarske brigade 18, 52420 Buzet | 5. | PUN | 29 |
|  | Osnovna škola „Vazmoslav Gržalja“, II. istarske brigade 18, 52420 Buzet | 5. | PUN | 23 |
|  | Osnovna škola „Vazmoslav Gržalja“, II. istarske brigade 18, 52420 Buzet | 2. | PUN | 19 |
|  | Osnovna škola „Vazmoslav Gržalja“, II. istarske brigade 18, 52420 Buzet | 1. | PUN | 19 |
|  | Osnovna škola „Vazmoslav Gržalja“, II. istarske brigade 18, 52420 Buzet | 3. | PUN | 17 |
|  | Osnovna škola „Vazmoslav Gržalja“, II. istarske brigade 18, 52420 Buzet | 7. | PUN | 29 |

**VRSTA UGOVORA:** Ugovor o radu na određeno vrijeme za školsku godinu 2024./2025.

**UVJETI koje mora ispunjavati kandidat/kandidatkinja:**

* završeno najmanje četverogodišnje srednjoškolsko obrazovanje
* završeno osposobljavanje i stečena djelomična kvalifikacija
* PUN ne smije biti roditelj/skrbnik niti drugi član uže obitelji učenika kojem/kojima se pruža potpora
* PUN ne smije biti osoba protiv koje se vodi kazneni postupak ili je pravomoćno suđena za neko od kaznenih djela

**OPIS POSLOVA:**

Poslovi PUN realiziraju se tijekom boravka učenika ili skupine učenika u školi i izvan učioničkim aktivnostima koje su sastavni dio kurikuluma i godišnjeg plana i programa škole. Poslovi pomoćnika u nastavi su: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s radnicima škole te vršnjacima učenika u razredu te poslovi specifični za funkcioniranje pojedinih učenika ili skupine učenika.

S kandidatom/kandidatkinjom izabranom za PUN za učenike s teškoćama u razvoju sklopit će se pisani Ugovor o radu na određeno vrijeme za školsku godinu 2024./2025., kojim će se definirati međusobna prava i obveze.

U prijavi na poziv kandidat/kandidatkinja treba navesti osobne podatke (ime i prezime, datum i mjesto rođenja, adresu stanovanja, mail adresu, broj telefona i mobitela) te sve tražene priloge.

**Uz prijavu kandidat/kandidatkinja dužni su priložiti sljedeće dokumente u izvorniku ili preslici**:

* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o državljanstvu (preslika odgovarajuće isprave),
* životopis,
* uvjerenje o nekažnjavanju ne starije od 6 mjeseci,
* potvrdu ili certifikat o završenom programu edukacije za poslove pomoćnika u nastavi u minimalnom trajanju od 20 sati (preslika) ili završen Program obrazovanja za stjecanje djelomične kvalifikacije PUN/SKP, u skladu sa novim propisima, na temelju SZ i SK i Registar HKO,
* dokaz o radnom stažu (elektronički zapis radne knjižice Hrvatskog zavoda za mirovinsko osiguranje) ne starije od 30 dana.
* dokazi o pravu prednosti pri zapošljavanju, ukoliko ostvaruju takva prava.

Osobe koje ostvaruju pravo prednosti pri zapošljavanju dužne su uz prijavu na javni poziv priložiti dokaze o ispunjavanju traženih uvjeta, potvrdu o priznanju statusa iz kojeg je vidljivo navedeno pravo prednosti i dokaz da su nezaposlene.

Kandidat koji ostvaruje pravo prednosti pri zapošljavanju u vrijeme objave ovog natječaja, prema posebnim propisima, dužan je u prijavi na natječaj pozvati se na pravo prednosti koje ostvaruje samo pod jednakim uvjetima. Da bi ostvario prednost pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve potrebne dokaze.

Pozivaju se osobe iz čl. 102. st. 1.-3. te čl. 103. st. 1. Zakona o hrvatskim braniteljima iz Domovinskog rata i članovima njihovih obitelji („NN“ broj 121/17, 98/19, 84/21, 156/23) da su uz prijavu na natječaj dužne pozvati se na pravo prednosti pri zapošljavanju pod jednakim uvjetima i uz prijavu na natječaj priložiti dokaze iz čl. 103. st. 1. Zakona o hrvatskim braniteljima iz Domovinskog rata i članovima njihovih obitelji („NN“ broj 121/17, 98/19, 84/21, 156/23). Poveznica na internetsku stranicu Ministarstva je: <https://branitelji.gov.hr/zaposljavanje-u-drzavnoj-sluzbi/843>

Dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu sa Zakonom o civilnim stradalnicima iz Domovinskog rata („NN“ broj 84/21) sukladno članku 48. stavcima 1. do 3. Zakona o civilnim stradalnicima iz Domovinskog rata („NN“ broj 84/21), uz prijavu na natječaj dužne su u prijavi na natječaj pozvati se na pravo prednosti pri zapošljavanju pod jednakim uvjetima i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva je: <https://branitelji.gov.hr/zaposljavanje-u-drzavnoj-sluzbi/843>

Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti prema Zakonu o civilnim stradalnicima iz Domovinskog rata: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata („NN“ broj 33/92, 77/92, 86/92, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13, 98/19) uz prijavu na natječaj dužan je, osim dokaza o ispunjavanju traženih uvjeta, priložiti svu propisanu dokumentaciju prema posebnom Zakonu.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („NN“ broj 157/13, 152/14, 39/18, 32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidati koji ostvaruju prednost pri zapošljavanju temeljem nekog drugog posebnog Zakona, dužni su u prijavi na natječaj pozvati se na to pravo i priložiti preslike rješenja ili potvrde o priznatom pravu te svu ostalu dokumentaciju temeljem koje ostvaruju pravo prednosti. Prije zapošljavanja, potrebno je priložiti izvornike rješenja na uvid.

Kandidati koji ispunjavanju uvjete natječaja i koji su pravodobno dostavili potpunu prijavu sa svim prilozima odnosno ispravama kojima dokazuju da ispunjavaju uvjete natječaja bit će pozvani na procjenu, odnosno razgovor - intervju pred povjerenstvom prema odredbama Pravilnika o načinu i postupku zapošljavanja u Osnovnoj školi „Vazmoslav Gržalja“ Buzet koji je dostupan na mrežnim stranicama Škole.

O točnom vremenu održavanja razgovora kandidati će biti obaviješteni putem web stanice i putem kontakta (e-mail ili broj mobitela/telefona kojeg su priložili u prijavi).

Ako kandidat ne pristupi procjeni - intervjuu smatra se da je povukao prijavu na natječaj.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka („Narodne novine“ broj 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Na javni poziv se mogu javiti i kandidati/kandidatkinje koji nemaju završen program edukacije za poslove pomoćnika u nastavi u minimalnom trajanju od 20 sati uz uvjet da isti završe prije početka rada. Svi izabrani kandidati/kandidatkinje obvezni su savladati program edukacije pomoćnika prije početka rada. Kandidati/kandidatkinje koji su već završili taj program trebaju dostaviti potvrdu kojom to dokazuju, te nisu obavezni pohađati edukaciju. Edukaciju će organizirati Istarska županija u okviru provedbe projekta MOZAIK 7.

Preslike traženih isprava ne moraju biti ovjerene, a polaznici su prije sklapanja pisanog ugovora dužni dostaviti na uvid izvornik isprava.

Nepravodobne i nepotpune prijave neće biti razmatrane.

Rok za podnošenje pisanih prijava s dokazima o ispunjavanju uvjeta iz natječaja počinje teći od **26.08.2024.** te moraju biti zaprimljene najkasnije do **03.09.2024.** do 10,00 sati osobno ili na adresu Škole: “Osnovna škola „Vazmoslav Gržalja“, II. istarske brigade 18, 52420 Buzet s naznakom „Natječaj za obavljanje poslova pomoćnika u nastavi za učenike s teškoćama u razvoju“

Radni odnos sa školom će se zasnivati nakon provedenog selekcijskog postupka.

Osobe koje se prijave na natječaj podnošenjem prijave daju svoju suglasnost Osnovnoj školi „Vazmoslav Gržalja“ Buzet da u njoj navedene osobne podatke prikuplja i obrađuje u svrhu zapošljavanja te da ih može koristiti i u svrhu kontaktiranja i objave na svojim internetskim stranicama i/ili oglasnoj ploči.

Kandidati će o rezultatu biti obavješteni putem mrežnih stranica Škole.

Ravnateljica:

Jadranka Bartolić Muzica, prof.